
LIETUVOS RESPUBLIKOS SEIMO

INFORMACINĖS VISUOMENĖS PLĖTROS KOMITETAS

POSĖDŽIO PROTOKOLAS

2013-09-18 Nr. 280-P-24
Vilnius

Posėdis įvyko 2013 m. rugsėjo 18 d. 10.00 val.

Posėdžio pirmininkas – Mindaugas Bastys.

Posėdžio sekretorė – Lina Giriūnienė.

Dalyvavo:

Komiteto nariai: S. Jovaiša, I. Šiaulienė, D. Teišerskytė, P. Žeimys.
DARBOTVARKĖ:

1. Informacinės visuomenės plėtros institucinio modelio projekto pristatymas.
2. Lietuvos Informacinės visuomenės plėtros 2011 – 2019 metų programos atnaujinimo projekto pristatymas.
3. Dėl komiteto atstovo dalyvavimo Europos tarpparlamentinės kosmoso konferencijos 15-oje sesijoje 2013 m. spalio 13-15 d. Briuselyje (Belgijos Karalystė).
1. SVARSTYTA: Informacinės visuomenės plėtros institucinio modelio projekto pristatymas.
Kalbėjo: M. Bastys, A. Šliupas, L. Domarkienė, Z. Bigelis, L. Telksnys, I. Šiaulienė, R. Krukauskas, D. Jakimavičius, V. Misiukonienė, A. Plečkaitis, R. Čepaitis, S. Jovaiša.
NUSPRĘSTA: 
1.
Atsižvelgiant į būtinybę stiprinti, centralizuoti ir efektyvinti informacinės visuomenės plėtros koordinavimą Lietuvoje, pritarti Susisiekimo ministerijos siūlomam Informacinės visuomenės plėtros institucinio modelio projektui,

2.
Siekiant optimizuoti informacinės visuomenės plėtros politikos ir valstybės informacinių išteklių politikos planavimo ir koordinavimo procesą bei išvengti patariamųjų institucijų įgaliojimų ir funkcijų konkurencijos, siūlyti Susisiekimo ministerijai ir Vyriausybei pagal kompetenciją peržiūrėti, konkretizuoti Valstybės informacinių išteklių valdymo tarybos ir planuojamos steigti Lietuvos skaitmeninės darbotvarkės tarybos funkcijas ir veiklos sritis.

3.
Įvertinus būtinybę optimizuoti Susisiekimo ministerijos ir jai pavaldžių institucijų funkcijas formuojant, koordinuojant ir įgyvendinant informacinės visuomenės plėtros ir valstybės informacinių išteklių valdymo politiką, siūlyti Vyriausybei ir Susisiekimo ministerijai pagal kompetenciją:

3.1.
stiprinti Informacinės visuomenės plėtros komiteto prie Susisiekimo ministerijos žmogiškuosius išteklius, 

3.2.
plėsti šios institucijos įgaliojimus ir žinybinę kompetenciją valstybės informacinių išteklių valdymo, informacinės visuomenės paslaugų priežiūros srityse,

3.3.
svarstyti galimybę įteisinti Informacinės visuomenės plėtros komiteto prie Susisiekimo ministerijos kaip informacinės visuomenės plėtros kompetencijos centro statusą.
Pritarta bendru sutarimu.
2. SVARSTYTA: Lietuvos Informacinės visuomenės plėtros 2011 – 2019 metų programos atnaujinimo projekto pristatymas.
Kalbėjo: M. Bastys, A. Kumetaitienė, Z. Bigelis, R. Krukauskas, L.Telksnys, A. Šliupas, V. Misiukonienė, R. Kalinauskas.
NUSPRĘSTA: 
1.
Iš esmės pritarti Informacinės visuomenės plėtros 2014−2020 metų programos „Lietuvos skaitmeninė darbotvarkė“ projektui,

2.
Siūlyti Susisiekimo ministerijai kibernetinio saugumo problematiką išskirti į atskirą Informacinės visuomenės plėtros 2014−2020 metų programos „Lietuvos skaitmeninė darbotvarkė“ prioritetą, numatant konkrečius šio prioriteto tikslus ir uždavinius.

Pritarta bendru sutarimu.

3. SVARSTYTA: Dėl komiteto atstovo dalyvavimo Europos tarpparlamentinės kosmoso konferencijos 15-oje sesijoje 2013 m. spalio 13-15 d. Briuselyje (Belgijos Karalystė).
Kalbėjo: M. Bastys, R. Beinorienė.
NUSPRĘSTA: pritarti komiteto biuro patarėjos Ritos Beinorienės komandiruotei į Europos tarpparlamentinės kosmoso konferencijos 15-ąją sesiją 2013 m. spalio 13-15 d. Briuselyje (Belgijos Karalystė).
Pritarta bendru sutarimu.

Posėdžio pirmininkas



Mindaugas Bastys
Posėdžio sekretorė

